CELEX: 32002L0027
Language: lt
Date: 1015977600000
Title: 2002 m. kovo 13 d. Komisijos direktyva 2002/27/EB, iš dalies keičianti Direktyvą 98/53/EB, nustatančią mėginių ėmimo ir analizės metodus, naudojamus atliekant oficialią tam tikrų teršalų kiekių maisto produktuose kontrolętekstas svarbus EEE

Svarbus teisinis pranešimas

|

32002L0027

2002 m. kovo 13 d. Komisijos direktyva 2002/27/EB, iš dalies keičianti Direktyvą 98/53/EB, nustatančią mėginių ėmimo ir analizės metodus, naudojamus atliekant oficialią tam tikrų teršalų kiekių maisto produktuose kontrolętekstas svarbus EEE  

Oficialusis leidinys L 075 , 16/03/2002 p. 0044 - 0045 CS.ES skyrius 3 tomas 35 p. 304  - 305 ET.ES skyrius 3 tomas 35 p. 304  - 305 HU.ES skyrius 3 tomas 35 p. 304  - 305 LT.ES skyrius 3 tomas 35 p. 304  - 305 LV.ES skyrius 3 tomas 35 p. 304  - 305 MT.ES skyrius 3 tomas 35 p. 304  - 305 PL.ES skyrius 3 tomas 35 p. 304  - 305 SK.ES skyrius 3 tomas 35 p. 304  - 305 SL.ES skyrius 3 tomas 35 p. 304  - 305

		Komisijos direktyva 2002/27/EB2002 m. kovo 13 d.iš dalies keičianti Direktyvą 98/53/EB, nustatančią mėginių ėmimo ir analizės metodus, naudojamus atliekant oficialią tam tikrų teršalų kiekių maisto produktuose kontrolę(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1985 m. gruodžio 20 d. Tarybos direktyvą 85/591/EEB dėl Bendrijos mėginių ėmimo ir analizės metodų įvedimo vykdant žmonėms vartoti skirtų maisto produktų monitoringą [1], ypač į jos 1 straipsnį,kadangi:(1) 2001 m. kovo 8 d. Komisijos reglamente (EB) Nr. 466/2001, nustatančiame didžiausius leistinus tam tikrų teršalų kiekius maisto produktuose [2], su paskutiniais pakeitimais, padarytais Reglamentu (EB) Nr. 472/2002 [3], yra nustatyti didžiausi leistini aflatoksinų kiekiai prieskoniuose.(2) Mėginių ėmimas vaidina lemiamą vaidmenį tiksliai nustatant aflatoksinų, kurie yra labai nevienalytiškai pasiskirstę siuntoje, kiekius. 1998 m. liepos 16 d. Komisijos direktyva 98/53/EB, nustatanti mėginių ėmimo ir analizės metodus, naudojamus atliekant oficialią tam tikrų teršalų kiekių maisto produktuose kontrolę [4], turėtų būti iš dalies pakeista, kad į ją būtų įtraukti prieskoniai.(3) Direktyvoje 98/53/EB būtina ištaisyti nedideles klaidas.(4) Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 98/53/EB I priedas keičiamas kaip nurodyta šios direktyvos priede.2 straipsnisValstybės narės priima įstatymus ir kitus teisės aktus, kurie, įsigalioję ne vėliau kaip iki 2003 m. vasario 28 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3 straipsnisŠi direktyva įsigalioja 20 dieną po jos paskelbimo Europos Bendrijų oficialiajame leidinyje.4 straipsnisŠi direktyva skirta valstybėms narėms.Priimta Briuselyje, 2002 m. kovo 13 d.Komisijos varduDavid ByrneKomisijos narys[1] OL L 372, 1985 12 31, p. 50.[2] OL L 77, 2001 3 16, p. 1.[3] OL L 75, 2002 3 16, p. 18.[4] OL L 201, 1998 7 17, p. 93.--------------------------------------------------PRIEDASA. I priedas iš dalies keičiamas taip:1. 4.2 punktas pakeičiamas taip:"4.2 Atskirojo mėginio svorisJei priedo 5 punkte nenurodyta kitaip, atskirasis mėginys turėtų sverti apie 300 gramų, išskyrus tuos prieskonius, kurių atskirasis mėginys sveria apie 100 gramų. Atskirųjų mėginių, paimtų iš siuntų, kurias sudaro mažmeninės pakuotės, svoris priklauso nuo mažmeninės pakuotės svorio."2. 5.1 punktas iš dalies keičiamas taip:Pavadinime po žodžių "džiovintų vaisių" įrašomas žodis "prieskonių".3. 5.1 punkto 2 lentelė iš dalies keičiama taip:į 2 lentelę įrašomas produktas"prieskoniai":"Produktas | Siuntos svoris (tonomis) | Siuntos dalių svoris arba skaičius | Atskirųjų mėginių skaičius | Jungtinis mėginys Svoris (kg) |Prieskoniai | > 15 | 25 tonos | 100 | 10 |< 15 | – | 10–100 (*) | 1–10" |4. 5.2 punktas iš dalies keičiamas taip:po žodžių "grūdai (siuntų svoris 50 tonų)" naujoje eilutėje įrašomas žodis "prieskoniai".5. 5.2.1 punkte po ketvirtosios įtraukos įrašomas toks sakinys:"Jei prieskonių jungtinio mėginio svoris neviršija 10 kg, jo nebūtina skirstyti į submėginius."6. 5.2.2 punktas iš dalies keičiamas taip:sakinyje "Žemės riešutai, riešutai ir džiovinti vaisiai, kurie bus rūšiuojami arba kitaip fiziškai apdorojami", po žodžių "arba kitaip fiziškai padorojami" įrašomi žodžiai "ir prieskoniai".7. 5.5.2.2 punktas ištaisomas taip:Žodžiai "5.2 punkte" pakeičiami į "2 lentelės 5.1 punkte".8. Įrašoma 6 dalis:"6. Mėginių ėmimas iš mažmeninės pakuotėsMaisto produktų mėginiai iš mažmeninės pakuotės, jeigu įmanoma, turėtų būti imami pagal pirmiau nurodytas mėginių ėmimo nuostatas. Jeigu tai neįmanoma, gali būti taikoma kita veiksminga mėginių ėmimo tvarka, jei taip bus užtikrintas, jog siunta, iš kurios imami mėginiai, bus pakankamai reprezentatyvi."B. II priedas iš dalies keičiamas taip:1. 4.3 punktas ištaisomas taip:lentelės skiltyje "koncentracijos intervalas" visi "μg/L" keičiami į "μg/kg", o skiltyje "Regeneravimas – Aflatoksinas M1" nurodytas koncentracijos intervalas "0,01–0,5 μg/L" pakeičiamas į "0,01–0,05 μg/kg".--------------------------------------------------